אלישע אליעזר פרידמן

אלישע אליעזר פרידמן (נקרא בדרך כלל אליעזר פרידמן) (10 באוגוסט 1914 - 27 בספטמבר 2011) היה רנטגנולוג, החובש והרופא הראשי של הפלמ"ח, מנהל מכון הרנטגן בבית החולים בעפולה ומנהל מכון הרנטגן בבית חולים כרמל.

קורות חיים
פרידמן בנם של מטילדה ויעקב, נולד במוקצ'בו (מונקאטש), זקרפטיה, בקיסרות האוסטרו הונגרית, הבכור מבין חמישה אחים. בשנת 1933 התקבל פרידמן לפקולטה לרפואה בפראג. ב-1938 הפסיק את לימודיו עקב פלישת הנאצים לצ'כיה, ושנה לאחר מכן עלה לארץ ישראל. ב-1942 התגייס פרידמן לפלמ"ח, סיים קורס חובשים ובאותה שנה מונה לחובש הראשי של הפלמ"ח. משנת 1943 היה עוזרו של הד"ר יעקב דרור שהיה הרופא הראשי של הפלמ"ח בין השנים 1942 – 1944. פרידמן יצא לביירות ב-1945 כדי להשלים את לימודי הרפואה, לאחר שהד"ר פטר פליישמן, שניהל את בית חולים העמק בעפולה, הסדיר לפרידמן הלוואה למימון לימודיו. פרידמן השלים את לימודיו ביוני1946 באוניברסיטה הצרפתית.

בתום לימודיו עבד פרידמן כשנה בבית החולים בעפולה, ואז שב לשרת כרופא הראשי של הפלמ"ח, עד פירוקו במאי 1948. באמצע 1949 השתחרר מצה"ל.

בין השנים 1949 – 1958 עבד כרדיולוג בבית החולים בעפולה. בין השנים 1959 – 1976 ניהל את מכון הרנטגן במרכז רפואי העמק, ולאחר מכן ניהל את מכון הרנטגן במרכז הרפואי כרמל עד שנת 1984, אז פרש לגמלאות.

נפטר ב-27 בספטמבר 2011.

משפחה
פרידמן נישא לפנינה לבית שטרייס בשנת 1942. פנינה ובתם, עדה, נהרגו בתאונת דרכים ב-1960. פרידמן נישא בשנית ללאה ולזוג נולדו שני ילדים, יאיר ורותי. יאיר נפטר בשנת 1998.

הערות שוליים

בוגרי אוניברסיטת סן-ז'וזף
רדיולוגים ביישוב
רדיולוגים ישראלים
אנשי העלייה החמישית
לוחמי הפלמ"ח
רופאים צבאיים ישראלים
סגל מרכז רפואי העמק
סגל מרכז רפואי כרמל
אישים הקבורים בבית הקברות שדה יהושע
ישראלים שנולדו ב-1914
ישראלים שנפטרו ב-2011